J. Edgar Hoover

John Edgar Hoover (1. janúar 1895 – 2. maí 1972), þekktari sem J. Edgar Hoover, var fyrsti formaður bandarísku alríkislögreglunnar (FBI, eða „Federal Bureau of Investigation“). Hann var skipaður fimmti formaður bandarísku lögrannsóknarskrifstofunnar – forvera FBI – árið 1924 og var lykilmaður í stofnun alríkislögreglunnar árið 1935. Hann var formaður hennar frá stofnun hennar til dauðadags árið 1972, þá 77 ára að aldri. Hoover á heiðurinn að því að alríkislögregla Bandaríkjanna þróaðist í miklu stærri lögsögustofnun en upphaflega var áætlað og stuðlaði að margvíslegri nútímavæðingu í lögreglurannsóknum, t.d. miðstýrðum gagnagrunn fingrafara og notkun réttarvísinda á sérstökum rannsóknarstofum.

Seint á ævi sinni og eftir dauða sinn varð Hoover afar umdeildur þegar í ljós kom að hann hafði misnotað valdastöðu sína á margvíslegan hátt á bak við tjöldin. Í ljós kom að hann hafði farið út fyrir lögsögu og hlutverk alríkislögreglunnar,„J. Edgar Hoover,“ Microsoft Encarta Online Encyclopedia , Microsoft Corporation, 2008, sótt 21. júlí 2017. notað hana til að áreita pólitíska andófsmenn, safnað leyniskjölum um stjórnmálaleiðtoga"Hoover, J. Edgar", The Columbia Encyclopedia, Columbia University Press, 2007, 6. útgáfa. og safnað sönnunargögnum upp á grunaða glæpamenn með ólögmætum hætti.Cox, John Stuart. Theoharis, Athan G. 1988. The Boss: J. Edgar Hoover and the Great American Inquisition, Temple University Press. Hoover varð því mjög valdamikill og var jafnvel í stöðu til að hóta sitjandi forsetum.Britannica Concise Encyclopedia, „J. Edgar Hoover“ Samkvæmt Kenneth Ackerman, ævisöguritara Hoover, er sú hugmynd að leyniskjöl Hoover hafi komið í veg fyrir að forsetar Bandaríkjanna rækju hann ekki á rökum reist.Ackerman, Kenneth, Five myths about J. Edgar Hoover, The Washington Post, 9. nóvember 2011 Þó er til hljóðupptaka af Richard Nixon Bandaríkjaforseta þar sem hann segist ekki þora að reka Hoover af ótta við hefnd hans.Wines, Michael, Tape Shows Nixon Feared Hoover, The New York Times, 5. júní 1991.

Samkvæmt Harry S. Truman Bandaríkjaforseta breytti Hoover alríkislögreglunni í leynilögreglustofnun til eigin nota. „Við viljum ekki neitt Gestapo eða leynilögreglu,“ sagði Truman. „Alríkislögreglan er á leið í þá átt. Hún er að grafa upp kynlífhneyksli og beitir hreinni og klárri fjárkúgun. J. Edgar Hoover myndi gefa á sér hægra augað til að ná völdum og allir þingmenn á fulltrúadeildinni og öldungadeildinni eru hræddir við hann.“Anthony Summers, The secret life of J Edgar Hoover, The Guardian, 1. janúar, 2012

Tilvísanir

Flokkur:Bandarískir lögfræðingar
Flokkur:Formenn bandarísku alríkislögreglunnar